CELEX: 62011TN0579
Language: el
Date: 2011-11-11 00:00:00
Title: Υπόθεση T-579/11: Προσφυγή της 11ης Νοεμβρίου 2011 — Akhras κατά Συμβουλίου

7.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 6/23
            
         Προσφυγή της 11ης Νοεμβρίου 2011 — Akhras κατά Συμβουλίου
   (Υπόθεση T-579/11)
   2012/C 6/43
   Γλώσσα διαδικασίας: η αγγλική
   
      Διάδικοι
   
   
      Προσφεύγων: Tarif Akhras (Homs, Συρία) (εκπρόσωποι: S. Ashley και S. Millar, Solicitors, D. Wyatt, QC, και R. Blakeley, Barrister
   
      Καθού: Συμβούλιο της Ευρωπαϊκής Ένωσης
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει το σημείο 3 του πίνακα A του παραρτήματος της αποφάσεως 2011/522/ΚΕΠΠΑ του Συμβουλίου, στο μέτρο που αφορά τον προσφεύγοντα·
            
         
               —
            
            
               να ακυρώσει το σημείο 3 του πίνακα A του παραρτήματος Ι του κανονισμού (ΕΕ) 878/2011 του Συμβουλίου, στο μέτρο που αφορά τον προσφεύγοντα·
            
         
               —
            
            
               να ακυρώσει το σημείο 2 του πίνακα του παραρτήματος ΙΙ της αποφάσεως 2011/628/ΚΕΠΠΑ του Συμβουλίου, στο μέτρο που αφορά τον προσφεύγοντα·
            
         
               —
            
            
               να ακυρώσει το σημείο 2 του πίνακα του παραρτήματος ΙΙ του κανονισμού (ΕΕ) 1011/2011 του Συμβουλίου, στο μέτρο που αφορά τον προσφεύγοντα·
            
         
               —
            
            
               να αναγνωρίσει ότι το άρθρο 4, παράγραφος 1, της αποφάσεως 2011/273/ΚΕΠΠΑ του Συμβουλίου (όπως έχει τροποποιηθεί) δεν έχει εφαρμογή στον προσφεύγοντα·
            
         
               —
            
            
               να αναγνωρίσει ότι το άρθρο 5, παράγραφος 1, του κανονισμού (ΕΕ) 442/2011 του Συμβουλίου (όπως έχει τροποποιηθεί) δεν έχει εφαρμογή στον προσφεύγοντα και
            
         
               —
            
            
               να καταδικάσει το Συμβούλιο στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής του, ο προσφεύγων προβάλλει τρεις λόγους ακυρώσεως.
   
               1)
            
            
               Με τον πρώτο λόγο ακυρώσεως, ο προσφεύγων υποστηρίζει ότι
               
                           —
                        
                        
                           τα ουσιαστικά κριτήρια βάσει των οποίων ο προσφεύγων περιελήφθη στον επίμαχο κατάλογο δεν πληρούνται και/ή ότι το Συμβούλιο περιέλαβε τον προσφεύγοντα στον εν λόγω κατάλογο χωρίς να έχει στη διάθεσή του επαρκή στοιχεία που να αποδεικνύουν ότι τα κριτήρια αυτά πληρούνταν και/ή ότι το Συμβούλιο υπέπεσε σε πλάνη εκτιμήσεως κατά τη διερεύνηση της συνδρομής των εν λόγω κριτηρίων. Ειδικότερα, ο προσφεύγων δεν ευθύνεται για τη βίαιη καταστολή του άμαχου πληθυσμού στη Συρία· δεν υποστήριξε το συριακό καθεστώς, δεν επωφελήθηκε των πολιτικών που εφαρμόστηκαν στο πλαίσιο του καθεστώτος αυτού και δεν συνδέεται με πρόσωπα τα οποία ευθύνονται για την καταστολή ή υποστηρίζουν το συριακό καθεστώς ή επωφελούνται των πολιτικών του. Στον προσφεύγοντα καταλογίζεται μόνον ότι έχει παράσχει οικονομική συνδρομή στο συριακό καθεστώς, πράγμα που δεν ισχύει.
                        
                     
         
               2)
            
            
               Με τον δεύτερο λόγο ακυρώσεως, ο προσφεύγων υποστηρίζει ότι
               
                           —
                        
                        
                           η εγγραφή του ονόματός του στον επίμαχο κατάλογο προσβάλλει προδήλως τα ανθρώπινα δικαιώματα και τις θεμελιώδεις ελευθερίες του, συμπεριλαμβανομένου του δικαιώματος στην ιδιωτική και οικογενειακή ζωή, του δικαιώματος σεβασμού της περιουσίας και κυρίως του δικαιώματος στη ζωή, και/ή παραβιάζει την αρχή της αναλογικότητας.
                        
                     
         
               3)
            
            
               Με τον τρίτο λόγο ακυρώσεως, ο προσφεύγων υποστηρίζει ότι
               
                           —
                        
                        
                           το Συμβούλιο ενήργησε κατά παράβαση ουσιώδους τύπου, στο μέτρο που: (α) δεν του επέδωσε προσωπικώς το έγγραφο περί εγγραφής του στον επίμαχο κατάλογο, (β) δεν αιτιολόγησε προσηκόντως και επαρκώς τη σχετική απόφασή του και (γ) δεν τήρησε τα δικαιώματα άμυνας και το δικαίωμα αποτελεσματικής έννομης προστασίας.